Държавен вестник, бр. 50, 2004 г., стр. 41

Б Р О Й  50
Д Ъ Р Ж А В Е Н   В Е С Т Н И К
С Т Р .  41
възнаграждение в левове и на размер на отчис-
ленията от  базата за изчисляване на концеси-
онното възнаграждение  (ставка за роялти) в
проценти;
9.1.2. размерът на ставката за роялти е пос-
тоянен за срока на концесията и се определя от
кандидата с конкурсното му предложение, като
не може да бъде по-малък от 2 на сто;
9.1.3. размерът на възнаграждението не може
да бъде по-малък от определения с методиката
по т. 9.1.1 за 2004 г.—2650 лв.
9.2. Възнаграждението се изплаща от кон-
цесионера ежегодно на две вноски, както
следва:
9.2.1. първа вноска (авансово заплащане) в
размер 30 на сто от определеното годишно кон-
цесионно възнаграждение, платима до 31 май
на текущата година;
9.2.2. втора вноска в размер на остатъка от
определеното годишно концесионно възнаг-
раждение, платима до 30 ноември на текущата
година.
10. За развитие на дейности, с които се пре-
дизвиква значително отрицателно въздействие
върху компонентите на околната среда в райо-
на на морския плаж, концесионерът изготвя
екологична оценка или оценка на въздействие-
то върху околната среда в съответствие със
Закона за опазване на околната среда.
11. Определя следните критерии за избор на
концесионер по степен на важност:
11.1. Размер на ставката за роялти—с тежест
50 на сто.
11.2. Минимален размер на инвестициите в
развитието на морския плаж—с тежест 20 на сто.
11.3. Комплексен план за осъществяване на
концесията—с тежест 20 на сто.
11.4. Търговска репутация на кандидата—с
тежест 10 на сто.
12. Показателите за оценка на отделните
критерии се определят с конкурсната докумен-
тация.
13. Определя други изисквания, свързани с
концесията:
13.1. Приложимо право по отношение на
концесията е българското.
13.2. Всички спорове между страните по кон-
цесионния договор се решават по взаимно съг-
ласие, а в случай на непостигане на съгласие
спорът се решава по реда на Гражданския про-
цесуален кодекс.
14. Министърът на регионалното разви-
тие и благоустройството да организира кон-
курса за определяне на концесионер при спаз-
ване на сроковете по чл. 11, ал. 4 от Закона
за концесиите.
Министър-председател:
Симеон Сакскобургготски
Главен секретар на Министерския съвет:
Севдалин Мавров
31588
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ИКОНОМИКАТА
Правилник за отменяне на Устройствения
правилник на Института по хидро- и аероди-
намика—Варна (ДВ, бр. 93 от 2000 г.)
Параграф единствен. Устройственият пра-
вилник на Института по хидро- и аеродинами-
ка—Варна, се отменя.
Министър: Л. Шулева
31575
МИНИСТЕРСТВО
НА ТРАНСПОРТА И СЪОБЩЕНИЯТА
НАРЕДБА № 106
от 8 януари 2004 г.
за одобряване типа на нови моторни превозни
средства от категория М1 по отношение на вът-
решното оборудване
Г л а в а  п ъ р в а
ОБЩА РАЗПОРЕДБА
Чл. 1. С тази наредба се определят:
1. условията и редът за одобряване типа на
нови моторни превозни средства (ПС) от ка-
тегория М1 по отношение на вътрешното обо-
рудване;
2. техническите изисквания към вътрешно-
то оборудване и методите за определяне на
съответствието с техническите изисквания.
Г л а в а  в т о р а
ОДОБРЯВАНЕ НА ТИПА ПРЕВОЗНО СРЕД-
СТВО ПО ОТНОШЕНИЕ НА ВЪТРЕШНОТО
ОБОРУДВАНЕ
Раздел I
Заявление за одобряване на типа
Чл. 2. Типът на ПС от категория М1 по
отношение на вътрешното оборудване се одоб-
рява при условията и реда на глава втора,
раздел II или III от Наредба № 60 за одобрява-
не типа на нови моторни превозни средства и
техните ремаркета (ДВ, бр. 59 от 2003 г.).
Чл. 3. За одобряване типа на ПС от катего-
рия М1 по отношение на вътрешното оборудва-
не производителят подава заявление до изпъл-
нителния директор на Изпълнителна агенция
“Автомобилна администрация” (ИА “АА”) в
съответствие с чл. 3, ал. 2 на Наредба № 60 за
одобряване типа на нови моторни превозни
средства и техните ремаркета.